Template:PaggenaPrencepale/NnoveMunno - Wikipedia

# Template:PaggenaPrencepale/NnoveMunno

### Da Wikipedia.

Nnove d''o Munno, d''a Campania e 'a ll'Italia

19 'e abbrile, miercurí

- Romma - 'A Curto 'e Cassazzione procrama ufficiarmente 'a vittoria d'â culleganza 'e centro-sinistra guidata 'e Romano Prodi.

10 'e abbrile, lunnerí

- Romma - 'A culleganza centro-sinistra 'e Prodi s'arrecchiera vinceture 'e ll'alezzione taliane d''o 2006. Ll'allianza centro-deritta 'e Silvio Berlusconi ancora cerca 'e riverè 'e risurtate.

- Corleone - 'E fforze 'e ll'urdine arrestuto Binnu Provenzano; 'o capomafia s'attruvava nta na casa 'e campàgna nta 'a zona 'e Corleone.

27 'e frevaro 2006

- San Remo - Accummenza 'o 56° Festival d' 'a canzona taliana. Li "Ragazzi di Scampia" appresènteno na canzona 'n napulitano: "Mùseca e speranza".

18 'e frevaro 2006

- Romma - 'O menisto taliano Calderoli, che s'aveva messo na cammisa cu 'e designe 'e Maumetto, appe a lassà 'o puosto dint' 'o Cuvierno, doppo 'e ppruteste d' 'a gente 'e Bengasi, che vuleva trasì dint' 'o cunzulato taliano, fenute cu 11 muorte.

15 'e frevaro 2006

- Pariggi - Jacques Chirac face turnà arreto 'a portaerei Clemenceau. Destenata a èssere fatta piezzo piezzo 'n Innia, 'n cunnezzione 'e securitate scarze assaje, 'a portaerei hadda turnà 'n Francia, addò 'o smantellamento è sicuro. Se tratta 'e na vittoria mpurtante p' 'o muvimento eculuggista Greenpeace.

11 'e frevaro 2006

- Romma - 'A nfruenza 'e ll'aucielle arriva 'n Italia. Na pocu 'e cigne migrature mòreno 'n Sicilia, Calabbria e Puglia a causa d' 'o virus H5N1.
- Tonga - 'O primmo menisto, Lavaka Ata 'Ulukalala, se retira e Feleti Sevele addeventa 'o primmo nun nòbbele 'n càrreca.

10 'e frevaro 2006

- Inizziano 'e XX Giuoche Olimpiche nvernale 'e Turino. 'E refletture d' 'o munno stanno puntate ncopp' a ll'Arpi
- Ogge recurre 'a "Jurnata d' 'o ricordo", 'n memoria d' 'e migliare 'e màrtere taliane d' 'e ffòibbe, ammazzate d' 'e cumuniste cumannate d' 'o generale juguslavo Tito, â fine d' 'a seconna guerra munniale.

5 'e frevaro 2006

- Lìbbano - Doppo 'e ppruteste 'n Zìria, n'àta prutesta dint' ê srhate 'e Beirut contro 'e jurnale danise ca pubbrecajeno certe carecature iròneche ncopp' a Maumetto: 'e manefestante appicciajeno l'ammasciata danese.

3 'e frevaro 2006

- Mar Ruosso - Na nave cu 1400 perzone, viaggiànno nfra ll'Arabbia Saudita e ll'Eggìtto e che traspurtava ggente che venèveno d' 'o pellegrinaggio â Mecca affonna. Pare ca 'e supiérstete songo solo quarche dicina.

1 'e frevaro 2006

- Nasce Goobuntu, 'o sistema operativo Linux Ubuntu 'e Google.

31 'e jennaro 2006

- È stato acciso 'o 100esemo surdato vretanneco 'int'a ll'Iraq.

29 'e jennaro 2006

- Kuwait - 'O sceicco Sabah al-Ahmad al-Giabir as-Sabah è 'o nuovo emiro d''o Kuwait.

28 'e jennaro 2006

- Pulonia - Katowice: Traggedia a Fiera 'e Chorzow, 'n Pulonia: crullaje, sotto ô peso d' 'a néva, l'asteco 'e n'edificio addò se stava tenenno na spusizione 'e picciune viaggiature; muretteno 66 perzone.

27 'e jennaro 2006

- Germania - Berlino: murette Johannes Rau (nato: 16 'e jennaro 1931.
- 'A nazziunale taliana 'e pallone, p' 'e qqualificazione a ll'Europeo d' 'o 2008, capitaje dint' a nu jirone cu: Francia, Ucraina, Scozzia, Lituania, Georgia e Ìsule Faroer.

Estratto da "http://nap.wikipedia.org../../../p/a/g/Template%7EPaggenaPrencepale_NnoveMunno_a256.html"

Categoria: Template pagina principale

##### Views

- Template
- Chiàcchiera
- Verzione 'e mmo

##### Truova